એપ્રિલ ૨૭ ૧૯૪૮માં જન્મેલા એબાનલને આપણે એફ. બી. આઈ જેવી અમેરિકાની વિશ્વ પ્રસિદ્ધ જાસૂસી સંસ્થાનાં સલાહકાર તરીકે, દસ-બાર બેસ્ટ સેલર નવલકથાઓના તેજસ્વી લેખક તરીકે તથા જેની આત્મકથા ઉપરથી હોલિવૂડની ખ્યાતનામ કલાકારોનો કાફલો ધરાવતી ફિલ્મ બની એવી એક મહાન હસ્તી તરીકે મૂલવીએ ત્યારે આપણા માનવામાં ન આવે કે આપણે અમેરિકન જાસૂસી તંત્ર અને પોલીસ દળને ભરજુવાનીમાં હંફાવનાર એક ખૂંખાર અને ચાલાક ગુનેગાર વિશે વાત કરી રહ્યા છીએ.